Valencia (provincija)
<s>Provincija Valencia (španjolski: Provincia de Valencia) je jedna od tri provincije španjolske autonomne zajednice 
- Valencije, koja se nalazi na istoku Španjolske.</s>

<s>Geografske karakteristike</s>

<s>Provincija Valencia prostire se na površini od 10,806 km² u kojoj živi 2,540,707 stanovnika.</s><s>Graniči sa provincijama; Alicante (jug), Albacete (jugozapad), 
Cuenca (zapad), Teruel (sjever) i Castellón (sjeveroistok) a sa istoka se prostire Sredozemno more.</s>

<s>Provincija se prostire duž Valencijskog zaljeva, od planina kod Alicantea na jugu do gornjeg toka rijeke Turia na sjeveru.</s><s>Visoravan u unutrašnjosti 
stepeničasto se uzdiže prema zapadu sve do granice centralne visoravni Mesete.</s><s>Ispresjecana je dubokim kanjonima koje je urezala rijeke 
Júcar i njena najveća pritoka Cabriel.</s><s>Najveći dio unutrašnjosti je rijetko naseljena pustopoljina, osim kotlina oko Requene i Utiela, za razliku od tog obalni pojas je gusto naseljen, pa se tu nalazi i većina 
urbanih centara.</s><s>Obalni pojas Valencije, velik 1424 km² najveći je u istočnoj Španjolskoj, u njemu živi velika većina stanovnika provincije.</s>

<s>Privreda</s>

<s>Oranice obalne ravnice su kultivirane još u vremena prije Antičkog Rima, one su i danas vrlo plodne, zahvaljujući intenzivnom navodnjavaju.</s><s>Danas se u tom pojasu najviše uzagajaju žitarice (riža) i voće (naranče, breskve, mandarine, kajsije).</s><s>U brdima iznad ravnice niže se pojas 
maslinika i vinograda.</s>

<s>Industrijska poduzeća provincije proizvode; tekstil, kemikalije, papir, namještaj, metalne i prehrambene proizvode, brodske i automobilske dijelove.</s><s>Kod Cofrentesa se nalazi velika nuklearna elektrana snage 1.092 MW podignuta 1985.</s><s>Ribarstvo je važno u obalnom pojasu.</s>

<s>Pored Valencije koja je administrativni centar provincije ali i zajednice, ostali veći urbani centri su; Alcira, Sueca, Torrente, Sagunto i Cullera.</s>

<s>Izvori</s>

<s>Vanjske veze</s>

<s>Diputación de Valencia</s>

<s>Pokrajine Španije
Valencia</s>

